Illum, il-Kummissjoni Ewropea ppubblikat it-Tabella ta' Valutazzjoni tal-Ġustizzja tal-UE għall-2018, li tagħti ħarsa komparattiva lejn l-indipendenza, il-kwalità u l-effiċjenza tas-sistemi ġudizzjarji tal-Istati Membri tal-UE. Hija għandha l-għan li tassisti lill-awtoritajiet nazzjonali biex itejbu l-effettività tas-sistemi ġudizzjarji tagħhom. “It-Tabella ta' Valutazzjoni tal-Ġustizzja tal-UE 2018 ġiet fi żmien meta r-rispett tal-istat tad-dritt huwa ta' prijorità għolja fuq l-aġenda tal-UE. Mingħajr l-istat tad-dritt, id-demokrazija, id-drittijiet ċivili u l-ġestjoni finanzjarja tajba tal-fondi tal-UE huma f'riskju,” qalet il-Kummissarju għall-Ġustizzja, il-Konsumaturi u l-Ugwaljanza bejn il-Ġeneri Věra Jourová. “Bit-Tabella ta' Valutazzjoni inħeġġu u nagħtu eżempji għal riformi tajbin fil-ġustizzja. Il-punt kruċjali għal kull riforma bħal din hija li m'hemm ebda stat ta' dritt mingħajr standards għolja Ewropej dwar l-indipendenza ġudizzjarja. It-Tabella ta' Valutazzjoni l-ġdida tagħti ħarsa lejn l-indikaturi ewlenin u se tgħin lill-Istati Membri biex japplikaw dawn l-istandards.” Meta mqabbla mal-edizzjonijiet preċedenti, it-Tabella ta' Valutazzjoni tal-2018 tkompli tiżviluppa l-indikaturi. B'mod partikolari, hija ssaħħaħ it-taqsima dwar l-indipendenza ġudizzjarja, li hija rilevanti għall-valutazzjoni tal-istat tad-dritt. Hija tagħti ħarsa f'aktar dettall lejn il-Kunsilli għall-Ġudikatura, lejn l-involviment tal-eżekuttiv u tal-parlament f'ħatriet u tkeċċijiet ta' mħallfin u presidenti tal-qrati, kif ukoll l-organizzazzjoni ta' servizzi ta' prosekuzzjoni. Hija tippreżenta wkoll, għall-ewwel darba, dejta dwar it-tul tal-proċedimenti fl-istanzi kollha tal-qrati. It-Tabella ta' Valutazzjoni hija parti mis-sett ta' għodod użati mill-Kummissjoni biex timmonitorja r-riformi tal-ġustizzja tal-Istati Membri, flimkien mas-Semestru Ewropew, il-Qafas tal-Istat tad-Dritt, il-Mekkaniżmi ta' Kooperazzjoni u Verifika u l-proċedimenti ta' ksur. Il-Kummissjoni tqis ukoll li ġestjoni finanzjarja tajba tal-fondi tal-UE mill-Istati Membri teħtieġ protezzjoni ġudizzjarja effettiva minn qrati indipendenti. Għalhekk, bħala parti mill-Qafas Finanzjarju Pluriennali, il-Kummissjoni pproponiet mekkaniżmu ġdid tal-istat tad-dritt. Dan ir-Regolament jistabbilixxi mekkaniżmu li permezz tiegħu l-Unjoni tista' tissospendi, tnaqqas jew tirrestrinġi l-aċċess għall-fondi tal-UE f'każ ta' nuqqasijiet ġeneralizzati rigward l-istat tad-dritt fi Stat Membru. Sejbiet ewlenin tal-edizzjoni tal-2018 jinkludu: Il-passi li jmiss Is-sejbiet tat-Tabella ta' Valutazzjoni tal-2018 ġew ikkunsidrati għall-valutazzjonijiet speċifiċi għall-pajjiżi mwettqa fil-kuntest tas-Semestru Ewropew 2018 u l-proposti għal rakkomandazzjonijiet speċifiċi għall-pajjiżi maħruġin mill-Kummissjoni Ewropea fit-23 ta' Mejju 2018. Dawn ir-rakkomandazzjonijiet ta' politika huma diskussi bejn l-Istati Membri fil-Kunsill. Il-mexxejja tal-UE japprovawhom f'Ġunju qabel ma l-Kunsill jaddottahom f'Lulju. Imbagħad il-gvernijiet jinkorporaw ir-rakkomandazzjonijiet fil-pjanijiet ta' riforma tagħhom u fil-baġits nazzjonali għas-sena ta' wara. Il-kuntest It-Tabella ta' Valutazzjoni tiffoka l-iktar fuq il-kawżi kontenzjużi ċivili u kummerċjali kif ukoll fuq kawżi amministrattivi sabiex tassisti lill-Istati Membri fl-isforzi tagħhom biex iwittu t-triq għal ambjent iktar favorevoli għall-investiment, in-negozju u ċ-ċittadini. It-Tabella ta' Valutazzjoni tiffoka fuq it-tliet elementi ta' sistema ġudizzjarja effettiva: It-titjib fl-effettività tas-sistemi ġudizzjarji nazzjonali huwa prijorità stabbilita sew tas-semestru Ewropew - iċ-ċiklu annwali tal-koordinazzjoni tal-politika ekonomika tal-UE. It-Tabella ta' Valutazzjoni tal-Ġustizzja tal-UE tgħin lill-Istati Membri biex jakkwistaw din l-effettività billi tipprovdi ħarsa ġenerali komparattiva annwali lejn il-funzjonament tas-sistemi ġudizzjarji nazzjonali. Fis-Semestru Ewropew tal-2018, fuq proposta tal-Kummissjoni, il-Kunsill bagħat rakkomandazzjonijiet speċifiċi għall-pajjiz lil ħames Stati Membri f'dan il-qasam. Il-Kroazja, l-Italja, Ċipru, il-Portugall u s-Slovakkja. Għal iktar informazzjoni It-Tabella ta' Valutazzjoni tal-Ġustizzja għall-2018 Sommarju tat-Tabella ta' Valutazzjoni tal-Ġustizzja: Skeda informattiva Mistoqsijiet u tweġibiet Graffs annotati biċ-ċifri sħaħ Ewrobarometru dwar il-“Perċezzjoni fost il-pubbliku inġenerali rigward l-indipendenza tas-sistemi ġudizzjarji nazzjonali fl-UE ” Ewrobarometru dwar il-“Perċezzjoni fost il-kumpaniji rigward l-indipendenza tas-sistemi ġudizzjarji nazzjonali fl-UE ” Semestru Ewropew